RHAN 3

FFURFLENNI TRETH, YMHOLIADAU AC ASESIADAU
PENNOD 8

GWEITHDREFN AR GYFER GWNEUD HAWLIADAU ETC.

Gwneud hawliadau
68
1
Rhaid gwneud hawliad o dan adran 62 , 63 neu 63A ar unrhyw ffurf a bennir gan ACC.
2
Rhaid i’r ffurflen hawlio ddarparu ar gyfer datganiad i’r perwyl bod yr holl fanylion a roddwyd ar y ffurflen wedi eu datgan yn gywir hyd eithaf gwybodaeth a chred yr hawlydd.
3
Caiff y ffurflen hawlio wneud y canlynol yn ofynnol—
a
datganiad o’r swm o dreth ddatganoledig y bydd yn ofynnol ei ollwng neu ei ad-dalu er mwyn rhoi effaith i’r hawliad;
b
unrhyw wybodaeth sy’n rhesymol ofynnol at ddiben penderfynu a yw’r hawliad yn gywir, ac os felly, i ba raddau y mae’n gywir;
c
darparu gyda’r hawliad unrhyw ddatganiadau a dogfennau, sy’n ymwneud â’r wybodaeth sydd wedi ei chynnwys yn yr hawliad, sy’n rhesymol ofynnol at y diben a grybwyllir ym mharagraff (b).
4
Ni chaniateir hawlio ad-daliad o dreth ddatganoledig oni bai bod gan yr hawlydd dystiolaeth ddogfennol bod y dreth ddatganoledig wedi ei thalu.
5
Ni chaniateir gwneud hawliad o dan adran 63 drwy ei gynnwys mewn ffurflen dreth.
A. 68 mewn grym ar 1.4.2018 gan O.S. 2018/33, ergl. 3
Geiriau yn a. 68(1) wedi eu hamnewid (1.4.2018) gan Deddf Treth Trafodiadau Tir a Gwrthweithio Osgoi Trethi Datganoledig (Cymru) 2017 (anaw 1), a. 81(2)(3), Atod. 23 para. 29(a); O.S. 2018/34, ergl. 3
Gair yn a. 68 wedi ei amnewid (1.4.2018) gan Deddf Treth Trafodiadau Tir a Gwrthweithio Osgoi Trethi Datganoledig (Cymru) 2017 (anaw 1), a. 81(2)(3), Atod. 23 para. 29(b); O.S. 2018/34, ergl. 3
A. 68 ddim mewn grym ar y Cydsyniad Brenhinol, gweler a. 194(2)